Á vef Náttúrustofu Vesturlands segir : „ Talið er að glókollur hafi fyrst orpið hér á landi að einhverju ráði um 1996 eftir mestu glókollagengd sem sögur fara af . Helsta fæða glókollsins , sitkalús , þolir illa mikil frost og drepst til að mynda ef hiti fer niður fyrir -15°C í nokkurn tíma . Nýlega var sagt frá því í fréttum að nú geisaði sitkalúsarfaraldur í Reykjavík og er líklegt að gott gengi glókollsins nú tengist uppsveiflu sitkalúsarinnar . Þess má í lokin geta að svartþröstum virðist hafa fjölgað mikið á Suðvesturlandi á síðustu árum . Við glókollaathuganirnar á Vesturlandi sáust syngjandi svartþrestir á Akranesi , í Borgarnesi og Vatnaskógi , en söngur þeirra er sterk vísbending um varp . “